नर्मदा के घाटों की सफाई की, लोगों को स्वच्छता का महत्व भी बताया
सीहोर | नमामि देवी नर्मदे को लेकर चंद्रशेखर आजाद पीजी कॉलेज के विद्यार्थी नसरुल्लागंज क्षेत्र में नर्मदा घाटों की सफाई कर रहे हैं और यहां के लोगों को स्वच्छता का पाठ भी पढ़ा रहे हैं। यही नहीं नदी किनारे कपड़े धोने और मवेशियों को नहलाने वालों को भी ये लोग नर्मदा नदी की स्वच्छता का ध्यान रखने की समझाईश दे रहे हैं। चंद्रशेखर आजाद पीजी कॉलेज की एनएसएस इकाई का आवासीय शिविर नसरुल्लागंज ब्लाक के गांव बाबरी में आयोजित किया जा रहा है। पिछले तीन दिनों से ये विद्यार्थी गांव के लोगों को स्वच्छता का पाठ पढ़ा रहे हैं। साथ ही नर्मदा नदी घाटों की साफ-सफाई कर रहे हैं।
hin_Deva hin_Deva